Komisijos reglamentas (EB) Nr. 2767/98
1998 m. gruodžio 21 d.
iš dalies keičiantis Reglamentą (EB) Nr. 2300/97 dėl išsamių Tarybos reglamento (EB) Nr. 1221/97, nustatančio bendrąsias medaus gamybos ir prekybos gerinimo priemonių taikymo taisykles, įgyvendinimo taisyklių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. birželio 25 d. Tarybos reglamentą (EB) Nr. 1221/97, nustatantį bendrąsias medaus gamybos ir prekybos gerinimo priemonių taikymo taisykles [1], su pakeitimais, padarytais Komisijos Reglamentu (EB) Nr. 2070/98 [2], ypač į jo 5 straipsnį,
kadangi Komisijos reglamente (EB) Nr. 2300/97 [3] su paskutiniais pakeitimais, padarytais Komisijos Reglamentu (EB) Nr. 2633/98 [4], yra pateiktos medaus gamybos ir prekybos gerinimo priemonių įgyvendinimo nuostatos;
kadangi, siekiant, kad tos programos būtų įgyvendinamos kiek lanksčiau, kiekvienai priemonei nustatytos finansavimo ribos gali keliais procentais skirtis, tačiau neturi viršyti metinei programai nustatytos bendros aukščiausios ribos; kadangi, jei įgyvendinant programą pasinaudojama leistinu lankstumu, Bendrijos finansinis įnašas neturi sudaryti daugiau kaip 50 % valstybės narės faktiškai prisiimtų išlaidų;
kadangi šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Į Reglamentą (EB) Nr. 2300/97 įterpiamas 4a straipsnis:
"4a straipsnis
Kiekvienos priemonės finansavimo ribos gali būti didinamos arba mažinamos ne daugiau kaip 10 %, jei nebus viršyta metinei programai nustatyta bendra aukščiausia riba, o Bendrijos įnašas programai, nurodytai 3 straipsnyje, finansuoti nesudarys daugiau kaip 50 % konkrečios valstybės narės prisiimtų išlaidų."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. gruodžio 21 d.